《题新稿》
宋代·林希逸

少日无端苦学诗，倚楼面壁总成痴。断无子美惊人语，差似尧夫遣兴时。

最上宗风埋没久，新来家数见闻知。吾生恐被师传误，自比灵云更不疑。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。